**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas | Doma baznīcas un klostera ansamblis (turpmāk – Doma ansamblis) ar tajā esošo Doma baznīcu un Rīgas vēstures un kuģniecības muzeju un esošajām mākslas vērtībām ir būtiska pasaules kultūras mantojuma daļa, kā arī Latvijas valsts nozīmes arhitektūras kultūras piemineklis (apstiprināts ar Kultūras ministrijas 29.10.1998 rīkojumu Nr.128, Valsts aizsardzības Nr.: 6537).2005.gada 6.jūlijā ir pieņemts Doma baznīcas un klostera ansambļa likums. Šī likuma mērķis ir nodrošināt Doma baznīcas un klostera ansambļa un tā kultūrvēsturisko vērtību saglabāšanu un aizsardzību. Doma ansamblis ir iekļauts Pasaules pieminekļu fonda 100 pasaules apdraudētāko vietu 2006.gada sarakstā. Tas ir viens no iecienītākajiem tūristu apmeklējuma objektiem. Vidēji gadā Doma ansamblī viesojas 300 000 apmeklētāju. Doma ansambļa pamatakmens likts 1211.gada 25.jūlijā. Būvdarbi norisinājās visu 13.gadsimtu, jo būvdarbu laikā vairākas reizes tika mainīta ansambļa arhitektoniskā koncepcija. Kopumā Rīgas Doms klasificējams kā spilgts pārejas stila (no romānikas uz gotiku) paraugs, kas ir senākais visā Austrumbaltijā. Sākotnēji Doma baznīcai bija plānots izbūvēt divus torņus, attiecīgi tika izbūvēti arī pamati. Ekonomisku apsvērumu dēļ tika izbūvēts viens, centrālais tornis. Tā rezultātā, baznīcas sānos paredzēto torņu pamati ir noslogoti asimetriski. Šai slodzes asimetrijai summējoties ar gadsimtu gaitā notikušajām grunts ģeotehnisko īpašību izmaiņām ir sākusies un laika gaitā progresē Doma torņa svēršanās.Torņa konstrukcijas remonts vai elementu pastiprināšana, protezēšanas un/vai nomaiņa nav veikts kopš esošās torņa konstrukcijas izbūves 1775. gadā, vai arī, šie darbi ir bijuši tik nenozīmīgi, ka nav dokumentēti. Taču ziņas par trupes un kokgraužu izraisītiem bojājumiem torņa koka konstrukcijā un plaisām torņa mūros ir atrodamas, sākot ar 1899.gadu. Līdz šim torņa tehniskais stāvoklis nav izpētīts visā apjomā.Pamatojoties uz Rīgas Doma pārvaldes iesniegto tehnisko informāciju, Kultūras ministrija norāda, ka, saskaņā ar Rīgas Tehniskās universitātes veikto ilglaicīgā plaisu monitoringu darbu rezultātiem, torņa nobīde no absolūtās vertikāles (par aptuveni 34 cm) rada papildus slodzes torņa koka konstrukcijas karkasam. 2004. – 2005.gadā veiktajā pamatu izpētē noskaidrots, ka torņa kapelu pamatos celtniecībā ir izmantoti nelieli koka pāļi, kas būtiski bojāti aneirobo koksni noārdošo baktēriju ietekmē. Papildus koka konstrukciju mezglu slogojuma izmaiņām, tos pavājina koksnes bojājumi. Trupēs sēņu un kokgraužu izraisīto koksnes bojājumu izplatība konstatējama visā objektā. Kokgraužu izlidošanas atvērumi novērojami gandrīz uz katra zvanu torņa koka elementa.Sakarā ar koka konstrukciju sasvstarpējo mezglu un saistījuma mezglu ar mūri neapmierinošo stāvokli, torņa sēšanās (svēršanās) rezultātā, notiek mūra nesošās konstrukcijas plaisāšana, tornim zaudējot konstruktīvo vienotību. Mūra konstrukciju digitālā monitoringa rezultāti uzrāda torņa svēršanās turpmāku norisi atbilstoši aritmētiskās progresijas līknei, pie tam, atsevišķu torņa sienu svēršanās norit atšķirīgi. **Šāds process uzskatāms par kritisku.**Lai novērstu turpmāko mūra konstrukciju plaisāšanu un panāktu torņa konstruktīvo vienotību, plānots torņa centrā (kādreizējā pulksteņa mehānisma pacelšanas šahtas vietā), starp koka konstrukcijām izbūvēt centrālo metāla karkasu, to nobalstot uz jaunizbūvētiem injekcijas pāļu pamatiem.Ar metāla savilcēm plānots atjaunot mūra viengabalainību, novēršot turpmāku torņa konstrukciju plaisāšanu. Šādas metāla konstrukcijas izbūve atslogos neapmierinošā, vai daļēji apmierinošā stāvoklī esošās koka konstrukcijas, ļaujot tās saglabāt un iekonservēt.Projekts paredz apturēt turpmāku torņa svēršanos, zem torņa pamatiem iestrādājot augstspiediena injekcijas pāļus.Augstākminēto konstruktīvo risinājumu kopums ļaus ierakstīt vēsturē vairāk kā gadsimtu ilgušās sarunas par Doma torņa noturības nodrošināšanu.Latvijas evaņģēliski luteriskā Baznīca vēlas pretendēt uz Eiropas Savienības struktūrfondu līdzfinansējuma saņemšanu 3.4.3.3. aktivitātē „Atbalsts kultūras pieminekļu privātīpašniekiem kultūras pieminekļu saglabāšanā un to sociālekonomiskā potenciāla efektīvā izmantošanā" Rīgas Doma torņa nostiprināšanai. Saskaņā ar Doma baznīcas un klostera ansambļa likuma 8.panta otro daļu Latvijas valsts piedalās Doma baznīcas un klostera ansambļa izpētes, konservācijas, restaurācijas un renovācijas finansēšanā. Lai aktivitātes ietvaros varētu iesniegt projektu finansējuma saņemšanai Rīgas Doma torņa nostiprināšanai, nepieciešams izstrādāt tehnisko projektu, kura sagatavošanai no valsts budžeta programmas „Līdzekļi neparedzētiem gadījumiem” kopā nepieciešami finanšu līdzekļi **180 000 lati** (bez PVN). Pievienotās vērtības nodokļa maksājumus par Rīgas Doma torņa nostiprināšanas tehniskā projekta izstrādi segs sabiedrība ar ierobežotu atbildību „Rīgas Doma pārvalde” no saviem līdzekļiem. Ievērojot minēto, Kultūras ministrija, pamatojoties uz Ministru kabineta 2009.gada 22.decembra noteikumu Nr.1644 ”Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, kas nosaka, ka līdzekļus piešķir valsts pamatbudžeta apropriācijās valstiski īpaši nozīmīgiem pasākumiem, ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem.”” |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Kultūras ministrijai 180 000 (bez pievienotās vērtības nodokļa) latus pārskaitīšanai sabiedrībai ar ierobežotu atbildību „Rīgas Doma pārvalde”, lai segtu izdevumus, kas saistīti ar  Rīgas Doma torņa nostiprināšanas tehniskā projekta izstrādi. |
| 5. | Projekta izstrādē iesaistītās institūcijas | Rīkojuma projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija |  Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012.gads** | Turpmākie trīs gadi (tūkst. latu) |
| **2013.g.** | **2014.g.** | **2015.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **180,0** | **0** | **0** | **0** |
| 2.1. valsts pamatbudžets | 0 | 180,0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **-180,0** | **0** | **0** | **0** |
| 3.1. valsts pamatbudžets | 0 | -180,0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **180,0** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīgas Doma torņa nostiprināšanas tehniskā projekta izstrādei nepieciešami 180 000 lati (bez PVN):

|  |  |  |
| --- | --- | --- |
| **Nr.p.k.** | **Objekta nosaukums** | **Izmaksas Ls (bez PVN)** |
| 1 | INZENIERIZPETE | Ls 50 000.00 |
| 2 | ARHITEKTONISKI MĀKSLINIECISKĀ APSEKOŠANA | Ls 8 000.00 |
| 3 | VISPĀRĪGĀ DAĻA | Ls 1 500.00 |
| 4 | DARBU ORGANIZĒŠANAS PROJEKTS | Ls 4 500.00 |
| 5 | ARHITEKTŪRAS DAĻA | Ls 22 000.00 |
| 6 | BŪVKONSTRUKCIJU DALA | Ls 27 000.00 |
| 7 | INZENIERRISINAJUMU DALA | Ls 65 000.00 |
| 8 | EKONOMIKAS DALA | Ls 2 000.00 |
|  | **Kopā (bez PVN):** | **Ls 180 000.00** |

Saskaņā ar Doma baznīcas un klostera ansambļa likuma 4.panta pirmo daļu Latvijas Evaņģēliski luteriskajai baznīcai tika atjaunotas īpašuma tiesības uz nekustamo īpašumu – Doma baznīcu. Lai apsaimniekotu Latvijas Evaņģēliski luteriskajai baznīcai piederošo Doma baznīcu, 2005.gada 09.augustā ir izveidota SIA „Rīgas Doma pārvalde”, kur 51% pieder [Latvijas Evaņģēliski luteriskai Baznīca](https://www.lursoft.lv/uznemuma-izzina/latvijas-evangeliski-luteriska-baznica)i un 49% [Rīgas Doma Evaņģēliski luteriskai draudze](https://www.lursoft.lv/uznemuma-izzina/rigas-doma-evangeliski-luteriska-draudze)i. Līgums tiks slēgts ar Rīgas Doma apsaimniekotāju sabiedrību ar ierobežotu atbildību „Rīgas Doma pārvalde”. Sabiedrība ar ierobežotu atbildību „Rīgas Doma pārvalde” nodrošinās Rīgas Doma torņa nostiprināšanas tehniskā projekta sagatavošanu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. Atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” pēc Ministru kabineta rīkojuma projekta pieņemšanas Kultūras ministrija iesniegs Finanšu ministrijā attiecīgu pieprasījumu. |

*Anotācijas II, IV, V un VI sadaļa – projekts šīs jomas neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Kultūras ministrija un Finanšu  ministrija. |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Kultūras ministre Ž.Jaunzeme – Grende

Vīza: Valsts sekretāra p.i. U.Lielpēters

2012.11.09. 13:41

1 390

I.Bula

Tālr. 67330257; fakss 67330293

Inara.Bula@km.gov.lv